For tredje år i træk har Spillerforeningen kåret den 21-årige Chelsea-spiller Andreas Christensen som årets danske talent.

Spillerforeningen kårer hvert år årets danske talent, og for tredje år i træk er valget faldet på Andreas Christensen, som til daglig gør sig hos Chelsea i Premier League.

Den 21-årige forsvarsspillere har i forbindelse med de to seneste års kåringer været udlejet til Borussia Mönchenglbach, men skiftede altså tilbage til Chelsea i sommer.

Og i Chelsea er det altså gået så godt, at Andreas Christensen igen løber med titlen som årets danske talent.

Det er alle medlemmer af Spillerforeningen, der har stemt og valgt Andreas Christensen.